jJOHKSSN.E. 
Bidrag    til    MaesagebeiiajQdl  ingens 
Statistik. 
Ho8pl taletidende  1878. 


(Særtryk  af  „Hospitals-Tidende«.  1878.) 


Bidrag  til  Massagebehandlingens  Statistik. 

Af 

Edvald  Johnsen, 

praktiserende  Læge. 


Der  er  nu  hengaaet  over  3  Aar  siden  at  jeg  i  dette  Tidsskrift 
offenliggjorde  mit  første  Bidrag  til  Massagebehandlingens  Statistik. 
—  Det  er  ganske  vist  en  lang  Tid,  men  skønt  jeg  selvfølgelig  ikke 
kan  frikende  mig  selv  for  en  utilbørlig  Efterladenhed  i  dette  Punkt, 
maa  jeg  dog  til  min  Undskyldning  anføre,  at  Statistikker  i  det  Hele 
taget  ere  saa  kedelige,  at  de  bør  komme  saa  sjældent  som  muligt, 
desuden  har  Massagebehandlingen  ikke  gjort  saa  megen  Lykke  her 
i  Landet,  at  jeg  deraf  skulde  fristes  til  at  tro,  at  en  saadan  Sta- 
tistik vilde  være  mine  Kolleger  særlig  kærkommen.  Nu  har  jeg 
imidlertid  samlet  228  Tilfælde,  siden  min  sidste  Statistik  ud- 
kom, og  jeg  tør  vel  haabe,  at  der  dog  altid  er  Nogen,  som  det 
interesserer. 

Jeg  maa  bede  dem,  som  læse  denne  Statistik,  ikke  al  lade  sig  nøje 
med  at  se  paa  denne  sidste,  generelle  Oversigt,  da  den  paa  ingen  Maade 
giver  det  absolut  rigtige  Resultat,  idet  Mange,  som  opføres  som  „be- 
drede", eller  „uforandrede",  maa  opføres  saaledes  fordi  de  have  af- 
brudt Behandlingen  i  Utide.  Dette  gælder  især  med  „Ischias",  hvor 
det  f*  Ex.  var  blevet  sagt  Patienterne,  som  opføres  som  „uforandrede*, 
at  Behandlingen  ikke  kunde  hjælpe  i  det  Tilfælde. 

Det  maa  straks  være  paafaldende  for  den  der  læser  denne  Stati- 
stik, hvor  faa  de  acute  Tilfælde  ere,  da  det  netop  er  dem,  som  aller- 
bedst egne  sig  for  Behandlingen  og  give  det  hurtigste  og  smukkeste 
Resultat.  Jeg  ved  nu  imidlertid  meget  godt,  hvorfor  det  forholder  sig 
saaledes ;  det  er  hovedsageligt  mine  ærede  Kollegers  Skyld,  som  have 
stillet  sig  meget  passivt  for  ikke  at  sige  fjendtligt  til  Massagen.  Dette 
er  saa  meget  mere  forbausende,  som  det  modsatte  har  været  Tilfældet  i 
vore  Nabolande,  hvor  de  Langer,  som  beskæftige  sig  med  Massage  have 
fuldt  op  at  bestille.  —  Den  danske  Lægestand  er  hæderligt  bekendt  for 
sin  Dygtighed  og  Sindighed,  men  den  er  vistnok  ofte  temmelig  konser- 
vativ. Konservatismen  kan  under  mange  On?stændigheder  være  en  stor 
Dyd,  men  ligesom  summa  justitia  kan  gaa  over  til  summa  injuria,  saa- 
ledes kan  ogsaa  Konservatismen  som  Dyd  gaa  over  til  det  Modsatte. 
Jeg  tror  dette  gælder  noget  om  Massagen,  idet  jeg  er  overbevist  om, 
at  hvis  det  var  fuldkommen  klart  for  Patienterne,  at  de  i  det  Mindste 
paa  en  lige  saa  kort  Tid ,  som  ved  en  anden  Behandling,  kunde  faa  deres 
Leddevand,  Forvridninger  og  reumatiske  Lidelser  helbredede,  medens 
de  samtidigt  kunde  besørge  deres  daglige  Gerning,,  saa  tror  jeg  sikkert, 
at  de  vilde  betakke  sig  for  at  ligge  Uger  ja  Maaneder  i  Sengen. 
Jeg  maa  dog  straks  hertil  føje,  at  nogle  Læger  have  vist  mig  megen 
Velvilje  og  jævnligt  sendt  Patienter  til  mig,  der  iblandt  vil  jeg  nævne 
Overlæge  Holm  er;  da  han  tillige,  som  bekendt,  er  en  af  vore  største 
kirurgiske  Autoriteter,  saa  bliver  det  „den  dobbelte  Tilfredsstillelse"  — 
som  gamle  Sibbern  i  sin  Tid  kaldte  det  —  at  faa  Patienter  fra  ham. 

Jeg  bemærkede  oven  for,  at  det  hovedsageligt  var  Lægernes  Skyld, 
at  Massagen  gik  saa  trevent  her  hjemme,  men  det  er  ikke  udelukkende 
der  at  Aarsagen  maa  søges.  Sagen  er  nemlig  den,  at  der  masseres  af 
mange  flere,  end  dem  som  virkelig  forstaa  sig  derpaa;  værst  gaar  det 
selvfølgeligt,  naar  Massagen  udføres  af  dem,  som  mangle  alle  anatomiske 
Kundskaber,  og  saaledes  ikke  ane,  hvad  de  røre  ved,  naar  dertil  kommer, 
at  saadanne  Folk  næppe  ere  i  Stand  til  at  bedømme  den  Kraft,  de  an- 
vende, saa  bliver  Massagen  let  voldsom  og  smertefuld.  Det  forundrer 
mig  derfor  ikke,  at  de  Mennesker,  der  have  været  underkastede  en 
saadan  Behandling,  faa  en  Skræk  for  Massage,  men  det  forundrer  mig 
at  der  gives  Læger,  som  virkelig  tro,  at  Massage  er  en  voldsom  Be- 
handling, thi  jeg  har  —  mirabile  dictu  —  hørt  Læger  udtale  den 
Anskuelse,  at  jo  mere  der  blev  banket,  klemt  og  knebet,  jo  bedre  var 
det;  dette  er  nu  imidlertid  — heldigvis  for  Patienterne  —  fuldstændig 
fejlagtigt,  thi  den  Kraft,  som  anvendes  ved  Massagebehandlingeu,  maa 
absolut  rettes  efter  Tilfældets  Beskaffenhed  og  efter  den  Patient,  man 
har  for  sig*  Ved  en  voldsom  Behandling  opnaar  man  enten,  at  Patienterne 
straks  blive  kede  af  Behandlingen  og  gaa  deres  Vej,  eller,  hvis  de  ere 

taalmodige,  saa  kan  der  fremkaldes  store  Blodudtrædninger,  som  af 
sig  selv  umuliggjøre  al  Behandling  for  det  Første. 

Jeg  skal  nu  med  et  Ord  omtale  de  Resultater,  jeg  er  kommen  til 
med  Hensyn  til  Massagens  Anvendelighed.  Imod  friske  Distorsioner, 
akute  Synoviter  og  T enosynoviter  samt  akute  Myositer 
anser  jeg  Massagebehandling  for  et  absolut  sikkert  Middel,  som  i  Reglen 
fører  hurtigt  til  det  ønskede  Resultat ;  ogsaa  mod  Neuralgier  i  Nerver, 
som  ikke  ligge  for  dybt,  og  hvor  Sygdommen  har  bestaaet  en  kort  Tid, 
tror  jeg,  Massagen  er  et  meget  sikrere  Middel  end  noget  andet. 
Skønt  der  i  den  generelle  Oversigt  staar  ved  Ischias  kun  8  helbre- 
dede, 4  bedrede  og  2  uforandrede,  saa  vil  man  kunne  se,  at  der  var 
specielle  Grunde  til  dette  Resultat;  thi  jeg  anser  Massagebehandling 
imod  denne  Sygdom  som  et  af  de  sikreste  Midler  der  staa  til  Lægens 
Raadighed,  da  jeg  har  set  Patienter,  som  efterhaanden  have  prøvet  alt 
Andet  uden  Virkning,  dog  ere  komne  sig  under  Massagens  Anvendelse. 
Slaphed  af  Kapsler,  hyppigst  Knækapsler,  er  en  almindeligere  Li- 
delse, end  mange  formode,  og  kan  ofte  genere  Patienterne  meget  be- 
tydeligt; der  tror  jeg,  at  Massagen  er  det  eneste  rationelle  Middel  der 
kan  anvendes;  jeg  har  ogsaa  altid  havt  gode  Resultater  i  de  Tilfælde. 

Mod  de  kroniske  Tilfælde  af  Synovitis  serosa  er  Massage 
ogsaa  et  fortrinligt  Middel,  men  det  kan  ofte  tage  meget  lang  Tid  og 
er  saaledes  et  stort  Taan^odighedsarbejde  baade  for  Lægen  og  Patienten. 
Det  samme  gælder  om  Synovitis  hyperplastica,  som  i  Reglen 
kan  helbredes  med  Massage  eller  i  alle  Tilfælde  bedres  betydelidt; 
ved  de  to  sidstnævnte  Sygdomroe  er  det  en  stor  Ulæmpe  for  Lægen, 
at  det  er  umuligt  at  forudsige,  ofte  ikke  engang  tilnærmelsesvis,  hvor 
lang  Tid  der  vil  medgaa  til  Helbredelse;  dette  beror  nu  tildels  paa  en 
individuel  Forskellighed  hos  Patienterne;  man  kan  dog  i  Reglen  med 
Sikkerhed  sige,  at  gamle  Tilfælde  tage  en  længere  Tid  end  de,  som  ere 
af  yngre  Datum,  dog  ikke  engang  det  er  altid  Tilfældet.  Naar  Hyper- 
plasierne  ere  bløde  at  føle  paa,  saa  gaa  de  i  Reglen  meget  hurtigere 
end  de  faste. 

Ogsaa  med  Hensyn  til  gamle  Muskellidelser  er  Prognosen 
vanskelig  at  stille;  i  Reglen  blive  de  helbredede  og  næsten  altid  i  det 
Mindste  betydeligt  bedrede,  men  Varigheden  af  Behandlingen  varierer 
ogsaa  her  meget,  uden  at  der  er  nogen  kendelig  Forskel  paa  Tilfældets 
Natur. 

Et  Tilfælde  af  Periostitis  chron,  tibiæ  har  jeg  havt  under 
Behandling,  som  helbrededes  fuldstændigt;  jeg  havde  Lejlighed  til  at  se 
flere  saadanne  Tilfælde  behandlede  i  Amsterdam  med  godt  Resultat. 

De  Lamheder  og  Atrofier,  som  jeg  har  havt  under  Behand- 
ling, have  intet  Resultat  givet,  2  fordi  de  afbrød  Behandlingen,  1  fordi 
den  havde  en  central  Oprindelse  og  kun  blev  behandlet  efter  Patientens 
eget  Ønske,  og  fordi  vedkommende  Patients  Huslæge  bad  mig  om  at 
gjøre  det  for  at  trøste  Patienten.  Af  Nr.  4  derimod  havde  jeg  haabet 
et  Resultat,  men  ogsaa  det  udeblev.  Muskelatrofier,  som  ere  opstaaede 
ved  en  længere  Sygelighed  i  en  Extremitet,  maa  kunne  hjælpes  ved 
Massage  maaske  bedre  end  ved  nogen  anden  Behandling. 


"4 


f 


